Stórsveit Snæfellsness og Samúel Jón á tónleikum Á uppstigningardag , fimmtudaginn 5. maí klukkan 14 , heldur Stórsveit Snæfellsness tónleika í hátíðarsal FSN í Grundarfirði . Stórsveitin er skipuð ungu tónlistarfólki af Snæfellsnesi , nemendum í Fjölbrautskóla Snæfellinga og að þessu sinni munu eldri félagar einnig leggja sveitinni lið . Fönkið verður í forgrunni á tónleikunum og af því tilefni hefur sveitin fengið til liðs við sig básúnuleikarann og hljómsveitarstjórann Samúel Jón Samúelsson , sem hefur t.d. spilað með Jagúar , SJS Big Band , Hjálmum og fleirum .